**La malul mării**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce îmi aduce valul mării?

Sărutul rece-al depărtării…

În spuma albă de mătase

Cerul albastru timpul coase

Și la picioare îmi destramă

Milenii cufundate-n urmă.

Cum valul după val ridică

Puterea mării fără frică,

Așa și eu mă fac o stâncă

Și nu gândesc la cât de-adâncă

E marea ce mă asurzește...

Tăcerea mea pe ea plutește.

La malul mării, timp de-o clipă

Mi se dublează o aripă

Și mă înalț sfidând puterea

Din valuri ce întind durerea

Mileniilor din nisipul

Ce n-o să îmi zărească chipul…

O pasăre neobosită

Zburând spre orizont, rănită!